गोमो (धनबाद): सामुदायिक कम्युनिटी पुलिसिंग के तहत तोपचांची एवं राजगंज थाना के संयुक्त सहयोग से अति घोर नक्सल प्रभावित क्षेत्र नेरो के खुरडीह मैदान में एक दिवसीय नॉक आउट फुटबॉल प्रतियोगिता का आयोजन किया गया, जिसमें राजगंज तथा तोपचांची थाना क्षेत्र के करीब 16 टीमों ने हिस्सा लिया. कार्यक्रम की समाप्ति पर विजेता टीम एवं उपविजेता टीम को शिल्‍ड देकर सम्मानित किया गया. ग्रामीण एसपी आशुतोष शेखर, डीएसपी बहमन टूटी ने पारितोषिक और खेल सामग्री देकर विजेता टीम व अन्‍य टीमों को सम्मानित किया.